हनाइ , 29 अक्ट'बर : टाइफुन मलावे बारहुंखाया भियेतनाआव गोबां सिलिंखार खालामदों , जाउनाव सासे सुबुंनि जिउ गोमादों आरो गंनै नावयाव गाखोनाय सा 12 ना हमग्राफोरा गोमानानै दं । 20 बोसोरनि उनाव बे बारहुंखाया भियेतनामयाव बारदों । मावख'यारि भियेतनामनि खौरां एजेन्सिया बुधबाराव फोरमायदोंदि , खोला गेजेर क्वांगनगइ राइज्योआव 1 घन्टायाव 150 कि : मिः गोजान बारलांनाय बारहुंखा बारनायनि जाहोनाव सासे सुबुंनि जिउया गोमादों । नेभीआ बिनहदीन्ह राइज्योनिफ्राय एसे गोजानाव थानाय दैयाव ना हमग्राफोरखौ संदान्नो थाखाय गंनै रैखाथि नावफोरखौ थिसन्दों । गामिफोरनिफ्राय सा 40.000 सुबुंफोरखौ रैखाथि जायगायाव दोनहैनाय जादों । गाहाय मन्थ्रि गुयेन जुआन फुकआ ओन्सोलनि बिबानगिरिफोरखौ टाइफुन बारहुंखानिफ्राय रैखाथि होनो थाखाय 1.3 मिलियन सुबुंफोरखौ गुबुन जायगायाव दोनहैनो बिथोन होदों ओन्सोलनि बिबानगिरिफोरा मावख'फोर , कारखानाफोर आरो स्कुलफोरखौ बन्द खालामदों आरो सुबुंफोरखौ जोखोम जानायनिफ्राय रैखाथि होनो थाखाय न' सिङावनो थानो खावलायदों । 
भियेतनामआव टाइफुन बारहुंखाजों गोबां ख'हा